लुधियाना। मॉडलटाउन स्थित गुरुनानक गर्ल्स कॉलेज में कम अटेंडेंस बता 50 स्टूडेंट्स का नाम काटने के दूसरे दिन भी स्टूडेंट्स का सवा चार घंटे धरना-प्रदर्शन जारी रहा। प्रदर्शनकारी स्टूडेंट्स ने आरोप लगाया कि दो दिन की छुट्टी के बारे में कॉलेज मैनेजमेंट ने जानकारी नहीं दी। हॉस्टल स्टूडेंट्स को परेशान कर मंगलवार को देर से खाना भी दिया गया। स्टूडेंट्स 9 बजे से सवा एक बजे तक धरने पर बैठे रहे।
स्टूडेंट्स ने धरना इस आश्वासन पर हटाया कि शुक्रवार तक सारी मांगें मानी जाएंगी। अगर मांगें मानी गई तो धरना फिर से शुरू किया जाएगा। हॉस्टल में रहने वाली लड़कियों ने भी गेट के पास धरना दिया। हॉस्टल स्टूडेंट्स का आरोप था कि मंगलवार रात को पहले उन्हें हॉस्टल से जाने को कहा गया। फिर पेरेंट्स को भी फोन किए गए। उन्हें हॉस्टल में बंद रखा गया और खाना भी लेट दिया गया। वहीं, बुधवार को उन्हें बाहर भी नहीं आने दिया गया। प्रदर्शन में स्टूडेंट्स जहां अपनी मांगें मनवाने, उनके साथ सही व्यवहार करने की मांग करती रहीं। वहीं, प्रिंसिपल बदलने के लिए भी स्टूडेंट्स ने नारे लगाए। प्रदर्शन में पंजाब स्टूडेंट्स यूनियन (ललकार) के मेंबर रिषी अन्य सदस्यों ने भी स्टूडेंट्स का साथ दिया। रिषी ने कहा कि स्टूडेंट्स की हर मांग को पूरा करवाने की कोशिश की जाएगी।
हॉस्टलर्स और रेगुलर स्टूडेंट्स के चार घंटे से जारी प्रदर्शन के बाद कॉलेज यूनियन से दो स्टूडेंट्स ने कॉलेज मैनेजमेंट के सदस्य एसएस माहल से मीटिंग की। उन्होंने स्टूडेंट्स की मांगें सुनीं और उनका हल करने का आश्वासन दिया। मनप्रीत और हरमन ने बताया कि हमने हॉस्टल में स्टूडेंट्स से किए जा रहे गलत व्यवहार और स्टूडेंट्स की समस्याओं का हल करने की बात कही। जिस पर उन्होंने एक दिन का समय मांगा और शुक्रवार तक सारी समस्याओं का हल करने का बात कही। वीरवार को स्टूडेंट्स के लिए छुट्टी घोषित की गई है। स्टूडेंट्स ने कहा कि अगर शुक्रवार को भी उनकी समस्याएं हल नहीं होंगी तो इसी तरह धरना जारी रहेगा। मॉडल टाउन स्थित गुरुनानक गर्ल्स कॉलेज में मांगों को लेकर धरना प्रदर्शन करते स्टूडेंट्स।
केस का रिव्यू कर शुक्रवार तक करेंगे हल
आज स्टूडेंट्स की मैनेजमेंट के साथ मीटिंग हुई है। उन्हें मीटिंग में बताया गया है कि सारे केसों का रिव्यू चल रहा है। शुक्रवार तक स्टूडेंट्स की सारी समस्याओं का हल कर दिया जाएगा। डॉ.चरनजीत कौर माहल, प्रिंसिपल
hin_Deva hin_Deva hin_Deva hin_Deva hin_Deva